Landsrettens kendelse blev stadfæstet
Ret: Højesteret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

UDSKRIFT


HØJESTERETS ANKE-OG KÆREMÅLSUDVALGS DOMBOG


HØJESTERETS KENDELSE
afsagt mandag den 30. juni 2008


Sag 124/2008


Forsikringsselskabet Alm: Brand A/S
(advokat Christina Neugebauer)
mod

(advokat Peter Hviid)



I tidligere instans er afsagt kendelse af Vestre Landsrets 3. afdeling den 7. december 2007.
Procesbevillingsnævnet har den 11.marts 2008 meddelt tilladelse til, at kendelsen indbringes
for Højesteret.


I påkendelsen har deltaget tre dommere: Peter Blok, Asbjørn Jensen og Niels Grubbe.


Påstande
Kærende, Forsikringsselskabet Alm. Brand A/S, har nedlagt påstand om, at Forsikringssel-
skabet Alm. Brand A/S tilkendes sagsomkostninger som vindende part, subsidiært at sagens
omkostninger ophæves.


Indkærede,  har påstået landsrettens afgørelse om sagsom-
kostninger stadfæstet.


Sagsfremstilling

 kom til skade ved et færdselsuheld den 5. december 2002.
Forsikringsselskabet Alm. Brand A/S anerkendte; som ansvarsforsikrer for skadevolder; er-
statningspligten i medfør af færdselslovens regler herom.


Parterne forelagde spørgsmålet om fastsættelsen af erhvervsevnetabet for Arbejdsskadestyrel-
sen i medfør af erstatningsansvarslovens $ 10. Ved udtalelser af 4. maj 2005 og 1.juni 2005
vurderede Arbejdsskadestyrelsen erhvervsevnetabet til 65 %.


Forsikringsselskabet Alm. Brand udbetalte i juli 2004 og juni 2005 erstatning til
 svarende til et erhvervsevnetab på 65 %.


 anlagde den 3. november 2005 sag mod Forsikringsselskabet
Alm. Brand A/S med påstand om, at selskabet skulle anerkende, at han ved færdselsuheldet
havde pådraget sig et erhvervsevnetab på 100 %, subsidiært et erhvervsevnetab større end 65
%. Forsikringsselskabet nedlagde påstand om frifindelse.


Arbejdsskadestyrelsen blev under sagen anmodet om en fornyet vurdering. Ved udtalelse af
17. august 2007 vurderede Arbejdsskadestyrelsen på ny 
erhvervsevnetab til 65 %.


Ved retsmøde den 21. november 2007 tilkendegav Vestre Landsret; at retten fandt, at
 erhvervsevnetab skulle fastsættes til 75 %. Parterne forligte herefter
sagen i overensstemmelse med tilkendegivelsen.


Af Vestre Landsrets retsbog af 7. december 2007 fremgår bL.a , at landsretten bestemte, at
kærende skulle betale sagsomkostninger til statskassen med i alt 73.686 kr., heraf 11.100 kr.
svarende til retsafgift af det beløb, som indkærede havde fået medhold i, 45.000 kr. + moms
til udgifter til advokatbistand 0g 6.336 kr., til godtgørelse for udarbejdelse af ekstrakt og ud-
læg til  Landsrettens lagde herved vægt på sagens omfang forløb
og resultat.


Anbringender

Forsikringsselskabet Alm. Brand A/S har anført bl. 9., at Forsikringsselskabet Alm. Brand A/S
må anses for vindende part i det væsentlige og i hvert i forhold til det vundne beløb på
990.000 kr:. Sagens parter har utvivlsomt ikke fået nogenlunde lige medhold, ligesom
 utvivlsomt heller ikke i det væsentlige kan anses for vindende part.
Der er ikke taget højde herfor ved omkostningsfastsættelsen.


 har anført bla , at en part; der får delvis medhold i en på-
stand om betaling af et pengebeløb; skal tillægges takstmæssige sagsomkostninger i forhold
til det vundne beløb. Kærende har konkret ikke haft merudgifter i forhold til indkæredes aner-
kendelsespåstand.


Højesterets begrundelse og resultat
Ved forliget fik  medhold i sin subsidiære påstand om, at hans
erhvervsevnetab skulle fastsættes højere end de 65 %, som forsikringsselskabet havde aner -
kendt.  principale påstand om anerkendelse af et erhvervsev -
netab på 100 % kan ikke antages at have påført selskabet merudgifter ved førelse af sagen for
landsretten. Som følge heraf stadfæster Højesteret landsrettens afgørelse.


Thi bestemmes:


Landsrettens kendelse stadfæstes.


Hver part egne omkostninger for Højesteret.